האח הגדול עונה 4

האח הגדול עונה 4 היא העונה הרביעית של תוכנית הריאליטי "האח הגדול", והעונה החמישית במצטבר ששודרה בערוץ 2 (קשת). העונה שודרה החל מ-1 בינואר 2012, הגמר נערך ב-2 באפריל שבסופו ניצח הדייר קותי סבג. את העונה הנחו ארז טל ואסי עזר. בתחילת עונה זו, בפרק הבכורה התוכנית שברה את שיאי הרייטינג של כל הזמנים (מאז שהחלו מדידות הרייטינג באוגוסט 1998 ועד לינואר 2013), עם שיא של 45.5 אחוזי צפייה. העונה הרביעית זכתה לאורך כל העונה ובמשך כל השבועות שבהם שודרה למקום הראשון בטבלת הרייטינג, נתונים אלה הכתירו אותה לתוכנית הנצפית ביותר בישראל מאז מדידת הרייטינג. עונה זו (הרביעית) היא הקצרה ביותר שצולמה מבין כל עונות התוכנית בישראל. המתמודד איתם ישראלי הוא לקוי ראייה ולכן הוא הורשה להיכנס לבית לפני פתיחת התוכנית על מנת להכירו. הותר לו גם להכניס את כלב הנחיה שלו וולטר לתוך הבית. ב-30 ביוני 2023, דיירת העונה, זיוה כהן הלכה לעולמה אחרי היאבקות במחלת סרטן השד. חדרי הבית: רשימת 22 הדיירים שנכנסו לבית האח הגדול לפי סדר כניסתם (כולל הזמניים): יעל ברון – בת 47, גרושה בשלישית +2, מתל אביב יוסי סרור – בן 54, גרוש +2, מקריית אתא קים רטוש – בן 32, רווק, מקריית חיים אביבית בר זוהר – בת 29, רווקה, מרחובות שי רגב – בן 34, רווק, מתל אביב יאנה יוסף – בת 23, רווקה, מתל אביב סער סקלי – בן 27, בזוגיות, מתל אביב ערן טרטאקובסקי – בן 30, רווק, מבאר שבע ברוריה "ברי" סימון זהר – בת 52, נשואה בשביעית +1, מחיפה תמיר ורדי – בן 36, רווק, מתל אביב יקותיאל "קותי" סבג – בן 29, רווק, מבית שמש שרי שימחוב – בת 23, רווקה, מתל אביב סופי קרבצקי – בת 26, בזוגיות, מתל אביב איתם ישראלי – בן 27, רווק, מתל אביב זיוה כהן בהנם – בת 34, נשואה +3, מניו יורק בטי עזרן קפרא – בת 29, נשואה, מרחובות דודו קפרא – בן 34, נשוי, מרחובות אביב זילבר – בן 25, רווק, מנתניה עינב ויינר – בת 28, נשואה, מגאולים צבי פורטל – בן 34, רווק, מתל אביב לירון זהבי – בת 32, גרושה +1, מחולון ויקטוריה אירולוג'י – בת 18, רווקה, ממאר דל פלאטה המתמודדים בטי ודודו קפרא התחתנו - ביום פתיחת העונה, וזמן קצר אחרי חופתם הם נפרדו מאורחי החתונה והוסעו לבית האח הגדול. כדי שדודו ובטי יוכלו לראות את הצ'קים של החתונה מתמודד היה צריך לוותר על המזוודה שלו והאח הגדול יביא לו בגדים אחרים, המתמודד שהסכים לעשות זאת היה ערן, ובהמשך כדי שדודו ובטי יוכלו לראות את סרט החתונה שלהם מתמודד היה צריך לשנות את השם שלו, המתמודדת שהסכימה לעשות זאת הייתה שרי, ושמה היה "פנונה" (כינויה של בטי בפי דודו) במשך זמן רב. המתמודדים יוסי סרור ויעל ברון קיבלו משימה סודית בתחילת העונה. יוסי היה צריך להיות המתמודד הכי "דביק" ויעל המתמודדת הכי "מבאסת", ועליהם לגרום לשאר המתמודדים לנסות להדיח אותם כדי לזכות בחסינות. הם לא הצליחו לעמוד במשימה, וגם הם כמו יתר דיירי הבית, היו מועמדים להדחה הראשונה, אך לא הודחו בסופו של דבר. בלילה החמישי בטי חשה בחילה והאח הגדול הציע לבצע בדיקת היריון. ולאחר יום היא התבשרה שתוצאתה הייתה חיובית. בהדחה הראשונה (ביום ה-10) הדייר דודו קפרא יצא יחד עם אשתו המודחת בטי מהבית על אף שלא הודח בעצמו, אך המנחה אסי עזר הצליח לשכנעו לשוב אל תוך הבית. מספר ימים לאחר מכן הודיע דודו קפרא על החלטתו לפרוש מן התוכנית, אולם אשתו בטי נשלחה לחדר האח הגדול בניסיון אחרון לשכנעו להישאר בתוכנית ודודו נעתר לבקשתה. בהדחה השנייה (ביום ה-17) הודחה זיוה מהבית. בעת יציאתה, הדיירת ברי הצטרפה אליה, על אף שלא הודחה בעצמה על ידי הצופים. ניסיונות השכנוע של אסי עזר כי ברי תחזור אל תוך הבית לא צלחו ובכך היא, למעשה, פרשה מן התוכנית, ובראיון המאוחר של ברי וזיוה הן אמרו שהמהלך תוכנן מראש. ביום ה-19 החליט המתמודד דודו קפרא על פרישתו מהמשחק עקב עזיבתה של אשתו, בטי קפרא. ביום ה-22 נכנס לבית המתמודד אביב זילבר, הבן זוג לשעבר של המתמודדת אביבית בר זוהר. לאחר 48 שעות בלבד בבית האח הגדול החליט אביב לעזוב את הבית ויצא - ביום ה-24 (אביב הוא הדייר השלישי שפרש מהמשחק בעונה זו). עקב עזיבתו ההדחה המתוכננת נדחתה בשבוע. במהלך היומיים שהיה בבית הספיק אביב לעבור פעמיים על חוקי התוכנית, בין היתר בכך שסיפר לדיירת אביבית בר זוהר (חברתו לשעבר) על המתרחש מחוץ לבית ואיים על שאר המשתתפים ש"ישפוך אותם בסכין". במהלך העונה, לראשונה בתוכנית, העמידו את עצמם 3 דיירים להדחה בשבוע. הם הצטרפו לדיירים שפסלו משימה כדי להיות מועמדים. ביום ה-40 יצאו מהבית הדיירים יאנה ותמיר על מנת לצלם קליפ אינטראקטיבי מיוחד. במהלכו הם נחשפו לדיירים שהודחו: דודו וקים. ביום ה-45, שבמהלכו הודח הדייר שי, הוכנסו לבית שלושה דיירים חדשים, לירון, צבי ועינב. ביום ה-93, בתאריך 2 באפריל 2012, התקיימה תוכנית הגמר אליה העפילו חמישה דיירים: יאנה, שרי, סער, תמיר וקותי. שבה קותי סבג זכה. ביום ה-52, כחלק ממשימת החצי לכבוד חצי העונה, הודחו בשידור חי הדיירות אביבית בר זוהר ויעל ברון לעיניהם של שאר הדיירים, וכשיצאו מהבית נכנסו מיד לסוויטה צדדית. שם שהו למשך יומיים ללא ידיעת הדיירים, כשבעצם רק אחת מהן הודחה באמת ועזבה במשדר - ביום ראשון שלאחר מכן. במסגרת "משימת הכדורגל" השיתופית בין האח הגדול ישראל לאח הגדול ארגנטינה, נכנסה לשבוע הדיירת הארגנטינאית ויקטוריה לבית האח הגדול בישראל והדיירת הישראלית סופי נכנסה לשבוע לבית האח הגדול בארגנטינה. במסגרת "משימת הקיבוץ" נערכה ההצבעה בצורה פומבית, כאשר כל דייר יכול היה לראות מי הצביע לו, אם בכלל. משימה סודית – ביום ה-1, יעל ויוסי, שני הדיירים הראשונים שנכנסו לבית, קיבלו משימה סודית שיכולה להעניק להם חסינות מההדחה הראשונה: יוסי היה צריך להיות הדייר הכי "דביק" ויעל הייתה צריכה להיות הדיירת הכי "מבאסת", ובכך לגרום לדיירים להכניס אותם לרשימת ההדחה. אם יעל ויוסי יכנסו לרשימת ההדחה, יקבלו חסינות ושאר הדיירים יועמדו להדחה. יעל ויוסי נכשלו במשימה והועמדו להדחה יחד עם שאר הדיירים. טקס פרסי האחדמיה – ביום ה-4, הדיירים התבשרו שביום ה-5 יתקיים לראשונה טקס פרסי האחדמיה לשנת 2012. בטקס יוענקו פסלונים מוזהבים לדיירים בקטגוריות שונות על ידי דיירים מהעונות הקודמות בהתאם לקטגוריה. האח הגדול קרא לכל אחד מחברי האחדמיה וביקש ממנו לבחור את הזוכים שלו בקטגוריות השונות. אם לפחות בקטגוריה אחת יגיעו לתמימות דעים ויצביעו פה אחד עבור הזוכה, יזכו בתקציב מותרות. הקטגוריות והזוכים היו: הדייר שיהפוך לאייקון אופנה - אביבית, הדייר שיזכה לחיקוי ב"ארץ נהדרת" - יוסי, הדייר שישא את הנאום המבאס ביותר - סופי, הדייר שישא את הנאום הטוב ביותר - קים,, הדייר שיסיים את הערב שיכור - שי, שני הדיירים שיהפכו לזוג - אביבית ושי, הדייר שיעמוד הכי הרבה פעמים להדחה - זיוה, הדייר הראשון שיעזוב את הבית - ברי והדייר האחרון שיעזוב את הבית - קותי. הדיירים נכשלו במשימה וקיבלו תקציב בסיסי. הבית רדוף – ביום ה-11, יומיים לפני יום שישי ה-13, נכנס בית האח הגדול לאזור דמדומים והדיירים הפכו לזומבים. ביום ה-12, הדיירים ביצעו קטע מהקליפ המפורסם "Thriller" של מייקל ג'קסון. אם יהיו אחידים בתנועות הריקוד, ויפגינו רצינות, השקעה והתמדה בחזרות לקראת המופע יזכו בתקציב מותרות. לדיירים ניתנה אפשרות לבחור מי יגלם את ג'קסון ולבחור שני דיירים שלא ירקדו בקליפ (חברתו של ג'קסון ומנהל המופע שינהיג את קבוצת הרקדנים). הדיירים עמדו במשימה וקיבלו תקציב מותרות. השבוע החיובי – ביום ה-18, החל השבוע החיובי. במהלך השבוע האח הגדול הציע לדיירים הצעות שונות, וכדי לזכות בתקציב מותרות, כל מה שהדיירים יצטרכו זה להגיד "כן". בתיבת הסלון רשום מספר הפעמים שהאח הגדול מוכן לשמוע "לא". אם הדיירים יגידו "לא" יותר פעמים מהמספר שרשום בתיבה, יכשלו במשימה ויקבלו תקציב בסיסי. הדיירים נכשלו במשימה וקיבלו תקציב בסיסי. מונופול האח הגדול – ביום ה-25, חיכה לדיירים לוח מונופול ענק בו ישחקו בזוגות. לכל זוג יש צבע משלו: תמיר וסופי - צהוב, סער ושי - ירוק, ורוד - אביבית וערן, יעל ויוסי - סגול, יאנה ואיתם - כחול, שרי וקותי - אדום ובתפקיד הבנקאי היה קים. הנכסים אותם יוכלו לקנות במונופול הם המתחמים בבית, כמו למשל המטבח, המקלחת, הסלון והנסט. כל מתחם שיקנו יהיה בשליטתם במשחק, ושאר הדיירים ייאלצו לשלם להם דמי שימוש כאשר יגיעו למשבצת המתחם. לאחר סיום המשחק, הדיירים התבשרו על כמה חוקים עד להודעה חדשה: כל זוג הוא בעליו החוקיים של המתחם אותו רכש במשחק, הכסף העומד לרשותם של הזוגות הוא הכסף שנשאר להם מהמשחק, מי שיבצע את כל העסקאות הוא הבנקאי (קים) שזכאי לכניסה חופשית לכל המתחמים, אסור לקבל שירות כלשהו בחינם, אין לבצע עסקאות חליפין או הלוואות, זוג שייגמר לו הכסף יכנס לחדר האח הגדול ויכריז על פשיטת רגל. כדי לעבור את המשימה ולזכות בתקציב מותרות, כל מה שהדיירים צריכים לעשות הוא לא ללחוץ על הכפתור האדום. דייר שילחץ על הכפתור האדום יכשיל את המשימה והוא ובן זוגו יועמדו אוטומטית להדחה. אם עד סיום המשימה אף דייר לא יישבר וילחץ על הכפתור האדום, הדיירים יעמדו במשימה ויקבלו תקציב מותרות. יעל, יוסי, קותי ושרי נכנסו לחדר לבן ריק, ויכלו לצאת משם רק על ידי לחיצה על הכפתור האדום. הרביעייה לחצה על הכפתור האדום, וכתוצאה מכך ארבעתם הועמדו להדחה והדיירים נכשלו במשימה וקיבלו תקציב בסיסי. אוקיינוס הדג הגדול – ביום ה-32, כל הדיירים הפכו ליצורים ימיים: סופי ושי - דגי ניקיון, שרי, תמיר ויעל - דגי חשמל, אביבית, ערן, יאנה וקותי - סרדינים, יוסי - בת ים, סער - צוללן ואיתם - דג זהב. בסך הכל, מותרות לדיירים עשר פסילות במשך כל זמן המשימה. במהלך המשימה קותי וסופי קיבלו במקביל משימה סודית מהדג: להיות הדייר/ת שנכנס/ת הכי הרבה פעמים לחדר האח הגדול עד סוף המשימה (ובכך לחשמל את דגי החשמל פעמים רבות), ואם אחד מהם או שניהם יעמדו במשימתם, הדיירים יחגגו במסיבה תת-ימית שכוללת אלכוהול וסושי. במידה ודייר אחר יכנס לחדר האח הגדול מספר פעמים רב יותר, קותי וסופי יכשלו במשימתם. קותי וסופי עמדו במשימתם והדיירים חגגו במסיבה תת-ימית. הדיירים צברו 8 פסילות, ובכך עמדו במשימה וקיבלו תקציב מותרות. משימת יום האהבה – ביום ה-37, שבוע ויום לפני יום האהבה הבינלאומי וכניסת הדיירים השנייה, הדיירים התבשרו שכדי לקבל את פני הדיירים החדשים באהבה, הדיירים יצלמו קליפ אינטראקטיבי בכיכובם לשיר "Love Is in the Air", שעל עלילתו ישפיעו הצופים בבית. המנהל המוזיקלי של השיר יבחר שני זמרים מצטיינים שיהיו סולנים שיצטלמו לסצנת הפתיחה מחוץ לבית. אם תוך 24 שעות הקליפ יקבל למעלה מ-100 אלף צפיות במאקו, יעברו את המשימה השבועית. במסגרת המשימה, שרי קיבלה את השם שלה בחזרה (לאחר תקופה ארוכה שנקראה פנונה). הדיירים עמדו במשימה וקיבלו תקציב מותרות. משימת מגדל הקלפים – ביום ה-47, שלושת דיירי הכניסה השנייה, לירון, צבי ועינב ניגשו לחדר האח הגדול, שם חיכה להם שולחן שעליו ערמת קלפים. המשימה של לירון, צבי ועינב הייתה לבנות מגדל קלפים בן ארבע קומות שיצליח לעמוד במשך עשר שניות לפחות. אם תוך שעה יצליחו לבנות את מגדל הקלפים, יעברו את המשימה השבועית ויזכו עבור כל דיירי הבית בתקציב מותרות. אחרי שיסיימו לבנות את המגדל, עשר שניות יתחילו לרוץ רק כשישבו על הכורסה שבחדר האח הגדול עם ידיים על הברכיים, ואם המגדל עדיין יעמוד, יזכו בתקציב מותרות עבור כל דיירי הבית. במקביל, בסלון עמד כפתור, שכל פעם שהדיירים הוותיקים לחצו עליו התנגן שיר, ללא ידיעה שהכפתור מפעיל גם את המאוורר שבחדר האח הגדול ומפריע לבניית המגדל. עינב, לירון וצבי עמדו במשימה וקיבלו תקציב מותרות. שבוע החצי – ביום ה-52, אביבית ויעל הודחו בהדחה כפולה, ועברו לסוויטה צדדית שם האח הגדול בישר להן שהן עדיין בבית האח הגדול, שלכבוד חצי העונה החל בבית "שבוע החצי" ושרק חצי מההדחה הכפולה הייתה אמיתית (רק אחת מהן הודחה; זהות המודחת האמיתית לא ידועה). בנוסף, לאביבית ויעל ניתנה יכולת לנצח את המשימה בשביל כל הדיירים. ביום ה-54, בתום המשימה, אביבית ויעל יוחזרו לבית, שם ישהו עד היום ה-57, בו יגלו מי המודחת שתצא מהבית. במקביל, הדיירים קיבלו את משימת התקציב השבועית שלהם: במהלך המשימה ישבו על חצי ספה, ישנו עם חצי שמיכה, יתקלחו עם חצי מזמן המים החמים ויאכלו חצי מכמות האוכל הנמצאת בבית. במהלך חצי העונה, כלל הדיירים ישנו בממוצע 6 שעות, 21 דקות ו-43 שניות ועישנו 59 סיגריות ביום (כמובן שגם בשינה ובסיגריות הסתפקו בחצי). בחדר השינה ובפינת העישון עמדו קאונטרים עם זמן השינה וכמות הסיגריות של הדיירים ליומיים. בכל פעם שדייר יעשן או יישן, הקאונטר יתחיל לרדת. רק ברגע שהקאונטר יגיע לאפס, הדיירים יתחילו לצבור פסילות. על כל סיגריה נוספת מעבר לכמות המותרת, יצברו פסילה. דייר שיעצום את עיניו לאחר שנגמר זמן השינה, יצבור פסילה. לדיירים מותרות 5 פסילות. מי שאחראיות על הקאונטר בסלון הן יעל ואביבית. בסוויטה יש גלגל מזל עם 12 שנתות. יעל ואביבית קיבלו 16 ניסיונות לסובב את הגלגל. בכל פעם שהגלגל ייעצר על פרס הקאונטר בסלון ירד. אם הגלגל יפול על פרס 8 פעמים, חצי ממספר הניסיונות, כל הבית יעבור את משימת התקציב, גם אם הדיירים צברו למעלה מחמש פסילות. הדיירים עמדו במשימה וקיבלו תקציב מותרות. משימת הכדורגל – ביום ה-57, נכנסה לבית דיירת מבית האח הגדול הארגנטינאי בשם ויקטוריה, ששהתה בבית שבעה ימים (עד היום ה-64) כדיירת זמנית. ביום ה-58, ויקטוריה התבקשה לבחור דייר אחד שתרצה להטיס לבית האח הגדול הארגנטינאי, ובחרה בסופי. ביום ה-60, הדיירים התבשרו שביום ה-63 ישתתפו במשחק כדורגל בין ישראל לארגנטינה - בית האח הגדול בישראל מול בית האח הגדול בארגנטינה. שחקנית הרכש של ישראל תהיה ויקטוריה, וסופי תיסע עם כרטיס השחקן שלה לארגנטינה. ביום ה-63 יתחיל המשחק, כאשר כל נבחרת תעלה למגרש ותשיר את ההמנון שלה. שתי הנבחרות יתחרו בדו-קרב פנדלים בשיטת "הטוב מבין שתים עשרה". במחצית, נבחרת ארגנטינה ונבחרת ישראל יבצעו מופע משותף: ריקוד לשיר "Ai Se Eu Te Pego". אם נבחרת ישראל תנצח את נבחרת ארגנטינה, יזכו בתקציב מותרות. מאמן נבחרת ישראל היה חיים רביבו, ומאמן נבחרת בית האח הגדול הארגנטינאי היה סרחיו גויקוצ'אה. הדיירים עמדו במשימה (לאחר שיאנה הבקיעה גול אחד) וקיבלו תקציב מותרות. קיבוץ עין האח – ביום ה-67, הבית הפך לקיבוץ. כדי לשמור על חלוקת עבודה שווה בכל יום יפורסם על לוח המודעות בחדר האוכל סידור עבודה יומי: אחראי חדר האוכל, עובדי המכבסה, רפת והדרי עין האח. סך הכל מותרות לדיירים עשר פסילות. במהלך המשימה, הדיירים ערכו ישיבה, בה ההחלטות החשובות עולות לדיון ומוכרעות על ידי הרוב. שסופי חזרה לבית מארגנטינה, תפקידה היה מתנדבת. ביום ה-69, הדיירים העמידו להדחה, וביום ה-70, האח הגדול הקרין לדיירים בישיבה את ההעמדות להדחה. הדיירים נכשלו במשימה וקיבלו תקציב בסיסי. משימת החילוץ – ביום ה-74, הדיירים יצאו לטיול קר ומושלג. הדיירים נכנסו לחדר המשימות, שהפך לאזור מושלג, אך "שכחו את תמיר בבית" ונקלעו לסופת שלגים עזה שלא אפשרה להם לחזור. בהמשך המשימה, תמיר קיבל משימת חילוץ (למצוא מפתח שמסתתר בחצר), וכל פעם שיעבור אותה, יבחר דייר נוסף שיוכל לחזור הביתה ולהצטרף לכוח החילוץ. כדי לעמוד במשימה, על כוח החילוץ להצליח בכל שלושת משימות החילוץ. הדיירים נכשלו במשימה וקיבלו תקציב בסיסי. משחק הזיכרון – ביום ה-82, התקיים בבית משחק זיכרון שהזכיר לדיירים רגעים מהעונה. הדיירים התחרו אחד נגד השני במשחק הזיכרון. בסלון נמצא לוח המשחקים, 64 קלפים על מסכי טאץ', מאחוריהם מסתתרים 32 זוגות קטעי וידאו אם תעודות הזהות שלהם, רגעים מהעונה ושאלות מהמודחים. כל דייר בתורו ייגע בשני קלפים, אין לעזור אחד לשני במציאת הזוגות, אם שני הקלפים שונים, התור עובר לדייר הבא ואם שני הקלפים זהים, הוא זוכה בנקודה ובזכות לבחור דייר אחד שיצפה עמו בסצנה שמצא. המדחק ייגמר כאשר כל הקליפ יהיו הפוכים. כדי לעבור את משימת התקציב, על הדיירים לפצח את כל הלוח עם פחות מ-90 טעויות, והמנצח במשחק יזכה בפרס אישי. סער ויאנה ניצחו במשחק וזכו בפרס אישי. הדיירים עמדו במשימה וקיבלו תקציב מותרות. מהדורה אח-רונה – ביום ה-88, חמשת הפיינליסטים הפכו לעיתונאים במערכת "מהדורה אח-רונה", והוציאו לאור מוסף גמר חגיגי לסיכום החוויה האישית שלהם, שיופץ במאות אלפי עותקים בבוקר יום הגמר. כל דייר קיבל תפקיד במערכת: סער - עורך העיתון ועורך המדור המדיני, תמיר - מדור הבידור, שרי - מדור המוזיקה, יאנה - מדור האופנה וקותי - מדור הכלכלה. בנוסף למדורים, חברי המערכת ראיינו אחד את השני וידוענים שונים, ביניהם נחמיה שטרסלר ואחמד טיבי. הערות מי שהעניקה את הפסלון לאביבית היא פנינה טורנה מעונת ה-VIP הראשונה. מי שהעניק את הפסלון ליוסי הוא ארז דה דרזנר מהעונה השנייה. מי שהעניקה את הפסלון לסופי היא שרה לוין מהעונה השנייה. מי שהעניק את הפסלון לקים הוא עתי שולברג מהעונה השלישית. מי שהעניקה את הפסלון לשי היא ליהיא גרינר מהעונה השלישית. מי שהעניקה את הפסלון לאביבית ושי היא סיון אברהמי מהעונה השלישית. מי שהעניקה את הפסלון לזיוה היא פרידה הכט מהעונה השלישית. מי שהעניק את הפסלון לברי הוא לאון שניידרובסקי מהעונה הראשונה. מי שהעניק את הפסלון לקותי הוא ג'קי מנחם מהעונה השלישית. דגי הניקיון הם היחידים שמותר להם לנקות במהלך המשימה. דייר שרוצה לפנות או לרחוץ כלים, לזרוק לפח, להעביר סמרטוט או לכבות סיגריה יקרא לדג הניקיון. כל דייג אחר שינקה יצבור פסילה. דגי החשמל הם היחידים שיכולים להדליק מכשירים חשמליים. דייר שידליק מכשיר חשמלי לבדו יצבור פסילה. בכל פעם שדיירים ילחצו על כפתור חדר האח הגדול, דגי החשמל יחושמלו מבלי לדעת מה מקור החשמול. בכל פעם שישמעו את המנגינה, עליהם לרוץ לקופסת הסרדינים בסלון ולשכב בה. אם תוך 30 שניות לא יגיעו לקופסת הסרדינים, יצברו פסילה. ברגע שישמעו את השיר פעם נוספת, יוכלו לצאת מהקופסה. בנוסף, גם בלילה הסרדינים ישנו בקופסה שלהם. בכל פעם שישמע את שירת הסירנה, על בת הים לרוץ לעמדת הקריוקי ולשיר שיר. אם לא יגיע לעמדה תוך 30 שניות, יצבור פסילה. בכל פעם שישמע את הצליל, עליו ללכת קדימה בכל פעם שירצה לנוע. רק כאשר ישמע שוב את אזעקתו יוכל לחזור ללכת רגיל. דג הזהב הגשים שלוש משאלות לשלושה דיירים. בנוסף, אחת לכמה זמן יושמע ברחבי הבית השיר "Under the Sea" מתוך הסרט "בת הים הקטנה". עד תחילת הפזמון, על כל יצורי הים להיאסף מעל השכשוכית ולרקוד בתנועות גלים וצלילות עד סוף השיר. דג הזהב הוא היחיד שיכול להגיע לשכשוכית עד סוף השיר. בסוף כל שיר, כל דג הזהב לירות תותח קונפטי אחד מעל יצורי הים. תפקידם להכין לכל חברי הקיבוץ ארוחת בוקר, צהריים, ערב וארוחת ארבע, להגיש את הארוחות לחדר האוכל ולשטוף את הכלים. כל דייר אחר שיכנס למטבח להכין אוכל, שתייה או לשטוף כלים, יצבור פסילה. עקב חשד לגרדת, כל הבדדים של הדיירים יעברו כביסה. בכל יום יופיעו על לוח המודעות במועדון שמות הדיירים שאת בגדיהם יש לכבס. בכל משמרת על עובדי המכבסה לכבס את כל הבגדים של שני דיירים. יש לגהץ ולקפל כל פריט שיוצא מהמכונה. אם בתום המשמרת לא יספיקו את המכסה, יצברו פסילה. ברפת בחצר חיכו לדיירים הפרות של קיבוץ עין האח. רק אחת מהן מניבה חלב. על הרפתנים לחלוב את הפרה, כל רפתן לכלי שלו. במשמרת הבוקר על הרפתנים למלא שמונה כלי חלב ובמשמרת אחר הצהריים שישה כדי חלב. טם בכל משמרת לא תעמדו במכסה, יצברו פסילה. עין האח הוא הקיבוץ הראשון בעולם שמשווק את התפוזים שלו בפלחים. פס הייצור הידני כולל קילוף תפוזים, פילוח, הכנסת ארבעה פלחים בדיוק לכל אריזה. המכסה במשמרת הבוקר היא 200 אריזות והמכסה במשמרת אחר הצהריים היא 150 אריזות. אם בכל משמרת לא יעמדו במכסה, יצברו פסילה. על המתנדבת לדבר באנגלית, וכמו כן הדיירים היו צריכים לפנות אליה באנגלית בלבד ובשם "לוסי" (שם החיבה של סופי). אם לוסי תדבר בשפה שאיננה אנגלית, או שדייר אחר יפנה אליה לא באנגלית, יצברו פסילה. הערות ההעמדות להדחה בשבוע הראשון נועדו כדי לברר אם יעל ויוסי הצליחו במשימתם הסודית. יעל ויוסי נכשלו במשימה ולא קיבלו חסינות מרשימת המועמדים להדחה הקולקטיבית. ביום ה-17, הודחה זיוה מהבית. בעת יציאתה, ברי הצטרפה אליה, על אף שלא הודחה בעצמה על ידי הצופים. ניסיונות השכנוע של אסי עזר כי ברי תחזור אל תוך הבית לא צלחו ובכך היא, למעשה, פרשה מן התוכנית, ובראיון המאוחר של ברי וזיוה הן אמרו שהמהלך תוכנן מראש. ביום ה-19, דודו ביקש לעזוב את הבית. ביום ה-22, נכנס לבית אביב, בן זוגה לשעבר של אביבית. ביום ה-24, אביב ביקש לעזוב את הבית. תמיר, סער ויאנה סירבו להעמיד להדחה ובכך הכניסו את עצמם לרשימת המועמדים להדחה. במסגרת משימת "מונופול האח הגדול", יעל, יוסי, שרי וקותי לחצו על הכפתור האדום והועמדו באופן אוטומטי להדחה. ביום ה-45, שבמהלכו הודח שי, נכנסו לבית לירון, צבי ועינב במסגרת הכניסה השנייה. לירון, צבי ועינב קיבלו חסינות. ביום ה-52, אביבית ויעל הודחו בהדחה כפולה מזויפת, ונכנסו מיד לסוויטה צדדית, שם שהו למשך יומיים ללא ידיעת הדיירים. ביום ה-57, אביבית ויעל הועמדו להדחה אמיתית, בה יעל הודחה ואביבית חזרה לבית. במסגרת משימת הכדורגל, נכנסה לבית הדיירת הארגנטינאית, ויקטוריה, ומי שהחליפה אותה בארגנטינה לשבוע זה היא סופי, וכתוצאה מכך, סופי הייתה חסינה מרשימת המועמדים להדחה הקולקטיבית. במסגרת משימת הקיבוץ, ההעמדה להדחה בשבוע זה הייתה פומבית. בשבוע זה, כל דייר שקיבל לפחות העמדה אחת להדחה, הועמד להדחה. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה אתר האינטרנט הרשמי של האח הגדול עונה 4 האח הגדול, ‏הדו"ח היומי: סיכום היום ה-1, באתר ‏מאקו‏, 2 בינואר 2012 האח הגדול, ‏הדו"ח היומי: סיכום היום ה-22, באתר ‏מאקו‏, 23 בינואר 2012 האח הגדול, ‏הדו"ח היומי: סיכום היום ה-45, באתר ‏מאקו‏, 15 בפברואר 2012 "האח הגדול" שוברת שיא: 45.5% לפרק הפתיחה, באתר וואלה, 1 בינואר 2012 רייטינג יומי: הסערה נמשכת, באתר וואלה, 3 בינואר 2012 רייטינג יומי: "האח הגדול" משמיע קול, באתר וואלה, 8 בינואר 2012